5Dave ValleC7987256296.1441337539 53 42224752245.99214
6Jim Presley3B7627546570.1519145599 133 .952-22
15Dan WilsonC3453312869.0233415318 13 1741071796.99325
17Mike JacksonP3350436.215584 4 .948 18Mike Blowers3B3202802521.219053338 36 .9505
20Rey QuinonesSS3133092701.246889660 210 .958-17
24Ed Vande BergP27217338.119595 4 .940 25John MosesCF2652282050.1545219 1 .984-23
26Bill SwiftP25386759.07615713 15 .947 27Joey Cora2B2522211991.150157635 141 .969-24
28Mike SchoolerP2430267.112391 4 .981 29Jeff NelsonP2270262.08395 6 .904 30Mike MooreP2272171457.012323122 11 .942 Custom Leaderboards Agri Limpopo: Hou nou volhoubaarheid in landbou voor oë | Maroela Media
Agri Limpopo: Hou nou volhoubaarheid in landbou voor oë
Daar gaan stemme in landbou op wat in die huidige omstandighede van verset en oproerigheid ŉ saak wil uitmaak dat boere nié met die regering behoort saam te werk aan landbouhervorming nie, alvorens dit nie op ons afgedwing word nie. Agri Limpopo glo dat samewerking in sake wat almal se belang dien, die deur oophou vir gesprek oor beleidskwessies wat nie die landbou se beste belang dien nie.
Suid-Afrika beleef uiters onstuimige tye. Onsekerheid ten opsigte van die ekonomie asook regeringsbeleid was waarskynlik nog nooit voorheen gelyktydig op so ŉ laagtepunt soos wat dit tans is nie. Die gemoedere van gewone landsburgers is opgewerk tot op die punt waar politieke verskille geïgnoreer word en saam in die strate gedemonstreer word. Gefrustreerde publieke mening word wyd op alle mediaplatforms gedeel.
Genoemde gebeure bou saam aan ŉ weerstandigheid teen ŉ persoon en ŉ politieke party, maar spoel gewis ook oor na burgers se emosionele toestand. “Die frustrasie met korrupsie en algemene onbeholpenheid in die hantering van landsake laat al meer mense regverdiging vind daarvoor dat die regering en al sy instellings asook sy wette geïgnoreer behoort te word,” het Leon Borcherds, president van Agri Limpopo, gesê. “Hierdie siening is onverantwoordelik en sal beslis teenproduktief wees in die langtermyn. Dit is moreel onaanvaarbaar, net soos wat die omstandighede wat tot so ŉ siening aanleiding gee, moreel onregverdigbaar is. Feit is dat nie een van die twee volhoubaarheid bevorder nie,” het Borcherds bygevoeg.
“Landbou staan voor twee keuses. Landbou kan ŉ toeskouer langs die veld wees waar beleid tot nadeel van die landbou ontwikkel word, of landbou kan ŉ speler op daardie veld wees. Om ’n wedstryd te verloor nadat jy jou beste gegee het op die veld is altyd beter as ŉ nederlaag omdat jy nié daar was waar jy moontlik ’n verskil kon maak nie!” Dit is die mening van Piet Engelbrecht, visepresident van Agri Limpopo.
“Die stem van redelikheid is nou meer as ooit nodig in elke debat oor landboukwessies. Diepliggende benaderingsverskille tussen beleidmakers en landbouers roep die landbousektor om in verantwoordelikheid insette te lewer ongeag of daardie insette altyd die verlangde resultate lewer. Versetlandbou is ŉ opsie wat nog nêrens in Afrika die gewenste resultate vir landbouers gelewer het nie. As hoogsontwikkelde sektor in Suid-Afrika moet landbouleiers met verantwoordelikheid hul woorde kies as beroepe gedoen word op hul volgelinge om ‘stille verset’ as opsie te oorweeg. ŉ Dwarslêer is net nuttig as hy ŉ spoorlyn ondersteun wat die ekonomie help uitbou,” het Borcherds gesê.
Agri Limpopo volg ’n benadering van konstruktiewe betrokkenheid. In hierdie benadering is geen plek vir slaafse navolging omdat dit die politiek korrekte ding is om te doen nie. Agri Limpopo glo in diepgaande debat, beginselvaste dialoog en streef deurgaans na ŉ uitkoms wat landbouers beter daaraan toe laat as wat ŉ toeskouerhouding sou meebring.
“Wanneer ons saam met die regering dink oor moontlikhede om grondhervorming te laat slaag, is dit nie omdat ons glo boere het politieke skuld om te betaal nie. Beslis nie! Wat ons wel mee rekening hou, is dat die regering van die dag grondhervorming as prominente agendapunt dryf. Landbou mag nie tru staan in hierdie proses nie. Landbou kan nie bekostig om te wag totdat hy gedwing word om wette te implementeer wat tot sy nadeel is nie. Verantwoordelike leierskap vereis juis dat beding sal word vir ŉ bedeling wat winsgewendheid en volhoubaarheid van landbou in stand sal hou,” is die mening van dr. Theo de Jager, voorsitter van Agri Limpopo se Landbou-ontwikkelingskomitee.
“Zimbabwiese boere het geglo hulle sal ŉ ongewenste bedeling voorkom deur prosesse te laat sloer, samewerking te weerhou en om die verantwoordelikheid vir planne maak aan die regering alleen oor te laat. Die gevolge is welbekend,” het De Jager bygevoeg.
“Agri Limpopo het ŉ verantwoordelikheid teenoor sy lede om hul belange te beskerm en winsgewendheid en volhoubaarheid te bevorder. Ons is oortuig dat die plan vir grondhervorming in hoofstuk 6 van die nasionale ontwikkelingsplan, soos aangepas deur die nasionale beplanningskommissie, hierdie doelwit kan verwesentlik. Deur loodsprojekte wil ons ons lede, en uiteindelik alle boere in Suid-Afrika, bewyse van sukses lewer en die geleentheid gee om op vrywillige basis hul eie strewe na beter winsgewendheid en volhoubaarheid te dien, terwyl die doelwitte van grondhervorming terselfdertyd verwesentlik word. Daar is in hierdie plan geen sprake van grond afgee nie. Dit gee juis die geleentheid om skaalvoordele te benut en so winsgewendheid en volhoubaarheid van ’n bestaande boerdery te verbeter.”
Geen grondeienaar het sy grond gesteel nie! Elke grondeienaar verdien beskerming van sy belegging in sy grond en die ekonomie van Suid-Afrika. Agri Limpopo sal aanhou om alles te doen wat nodig is om hierdie reg van landbouers te beskerm.
AgriSA grondbesit grondhervorming landbou Limpopo
“SAOU neem nou ander standpunt in,” maan Solidariteit in brief aan hoofde
As daar iemand is wat baie swaarkry, is dit ons boere. Dit is droogtes, onsekerhede en veiligheid om maar n paar te noem. Hulle dra ons, ek haal my hoed af vir elkeen . Om n boer te wees is ‘n besonderse roeping en hulle dra kennis wat ek nog altyd bewonder het. Hulle ingesteldheid ten spyte van alles is waarlik besonders en ‘n voorbeeld. Sterkte aan Agri Limpopo, en al die instansies wat hul belange dra.